Տանը մենակ (կինոշարք)

«Տանը մենակ» (), ամերիկյան սուրբծննդյան ընտանեկան-կատակերգական ֆիլմերի շարք։ Առաջին երկու ֆիլմերը նկարահանվել են պրոդյուսեր Ջոն Հյուզի և ռեժիսոր Քրիստոֆեր Կոլամբուսի կողմից, երրորդը նկարահանել է Ռաջա Գոսնելը, չորրորդը` Ռոդ Դենիելը, իսկ հինգերորդը` Փիթեր Հյուիտը։ Առաջին երկու` «Տանը մենակ» և «Տանը մենակ 2։ Նյու Յորքում կորածը» ֆիլմերը պատմում են Քևին Մակկալլիստերի արկածների մասին, որը ֆիլմի ընթացքում հանդիպում և թակարդների օգնությամբ պայքարում է գողեր Հարրիի և Մարվի դեմ։ Երրորդ` «Տանը մենակ 3» ֆիլմն ունի նմանատիպ սյուժե, սակայն այստեղ ի հայտ է գալիս նոր կերպար` Ալեքս Պրուիտը, ով իր լրտեսական հնարքներով պայքարում է հանցագործների դեմ։

«Տանը մենակ 4»-ը հեռուստատեսային ֆիլմ է, որի պրեմիերան կայացել է ABC հեռուստատեսությամբ, 2002 թվականի նոյեմբերի 3-ին։ Այս ֆիլմում ներկայացված են  մի քանի հերոսներ, որոնք խաղացել են առաջին և երկրորդ ֆիլմերում, ներառյալ գլխավոր հերոս Քևին Մակկալլիստերը։ Այս ֆիլմում նոր են դերասանական կազմը և սյուժետային գիծը, որը նախորդների շարունակությունը չէ։
Երկրորդ հեռուստատեսային ֆիլմը «Տանը մենակ 5։ Տոնական գողություն»-ն է, որի պրեմերան կայացել է ABC հեռուստաալիքով 2012 թվականի նոյեմբերի 25-ին, Սուրբ Ծնունդից 25 օր առաջ սկսված «Հետհաշվարկ» հատուկ ծրագրի շրջանակներում։ Ինչպես «Տանը մենակ 3»-ը, ֆիլմը պատմում է ոչ թե Քևինի, այլ նոր հերոս 10-ամյա Ֆինն Բաքսթերի շուրջ ծավալվող իրադարձությունների մասին։

Ֆիլմեր

Տանը մենակ (1990) 

Ռեժիսոր Քրիս Կոլամբուսի ֆիլմն է` ըստ Ջոն Հյուզի սցենարի։ Մակոլեյ Կալկինը կատարել է Քևին Մակկալիստերի` պատահաբար տանը մոռացված տղայի դերը, որի ծնողները Սուրբ Ծննդյան արձակուրդներին մեկնել են Փարիզ։ Քևինը նախ վայելում է մենակությունը, սակայն շուտով նա բախվում է երկու գողերի հետ, որոնց դերը կատարում էին Ջո Պեշին և Դենիել Ստերնը։ Ֆիլմում խաղում են նաև Ջոն Հերդը, Քեթրին Օ’Հարան և ուրիշներ։

Տանը մենակ (1992) 

«Տանը մենակ» ֆիլմի շարունակությունն է։ Մակկալլիստերների ընտանիքը գնում է Ֆլորիդա` արձակուրդն անցկացնելու, բայց Քևինը սխալմամբ գնում է Նյու Յորք, որտեղ իր հայրիկի բանկային քարտով տեղավորվում է հյուրանոցում։ Այդ ընթացքում նախորդ ֆիլմի գողերը փախչում են բանտից, նույնպես թաքնվում են Նյու Յորքում և որոշում են թալանել խաղալիքների խանութը։

Տանը մենակ (1997) 

Ռեժիսոր Ռաջի Գոսնելլի ամերիկյան կատակերգությունն է և «Տանը մենակ» ֆիլմերի շարքից երրորդը, սակայն դրանց ուղիղ շարունակությունը չէ և ներառում է ամբողջովին այլ կերպարներ։ Սա շարքի առաջին ֆիլմն է, որի գործողությունները կատարվում են Սուրբ Ծնունդից հետո, և սուրբծննդյան գրեթե չի շոշափվում։ Ֆիլմը համարում է Ռաջի Գոսնելլի ռեժիսորական դեբյուտը, ով զբաղվել է նախորդ երկու ֆիլմերի մոնտաժով։

Տանը մենակ (2002) 

2002 թվականին նկարահանված ընտանեկան ֆիլմ, սուրբծննդյան կատակերգություն։ Սա «Տանը մենակ» շարքի վերջին ֆիլմն է, որը շարունակում է Քևին Մակկալլիստերի մասին պատմող առաջին երկու ֆիլմերը (սակայն նախնական դերասանական կազմից այս ֆիլմում ոչ մի դերասան չի խաղում), և առաջինը, որի պրեմիերան կայացել է հեռուստատեսությամբ (2002 թվականի նոյեմբերի 3-ին, ABC ալիքով)։

Տանը մենակ (2012) 

Ընտանեկան ֆիլմ, որի պրեմիերան կայացել է ABC Family ալիքով, 2012 թվականի նոյեմբերի 25-ին։ Ֆիլմը լայն վարձույթի չի տրամադրվել, ինչպես դա եղել էր անցած երկու ֆիլմերի դեպքում։ Դա երկրորդ ֆիլմն էր «Տանը մենակ 3»-ից հետո, որը չի շարունակում Մակոլեյ Կալկինի խաղացած նախորդ երկու ֆիլմերի պատմությունը, և երկրորդը, որի պրեմիերան կայացել էր հեռուստատեսությամբ։

Վեբ-Սերիալ 
2015 թվականի դեկտեմբերին Կալկինը կրկնում է հասուն Քևինի դերը երաժիշտ և սցենարիստ Ջեք Դիշելի վեբ-սերիալի առաջին եթերաշրջանում։ «DRYVRS» կոչվող ֆիլմում ակնհայտորեն հուզված Քևինը պատմում է ծնողների կողմից տանը մոռացված երեխայի` իր փորձառության մասին և «Տանը մենակ» և «Տանը մենակ 2»-ի իրադարձությունները վերապատմում է այնպես կոպտորեն, ասես նա ատում է այդ իրադարձությունները։ Մակոլեյ Կալկինը կրկնում է մեծացած Քևինի դերը.:

Կարճամետրաժ ֆիլմ 
Ի պատասխան Կալկինի տեսանյութի` դերասան Դենիել Ստերնը հայտնվում է 2015 թվականի դեկտեմբերի 24-ին Reddit կայքում հրապարակված կարճ տեսանյութում` կրկնօրինակելով գող Մարվի դերը, ով խնդրում էր ի ընկերոջը` Հարրիին, վերադառնալ և օգնել շրջանցել Քևինի դաժան թակարդները։

2018 թվականի դեկտեմբերի 19-ին Google Assistant-ի համար նկարահանվել է կարճամետրաժ ֆիլմ` որպես գովազդ։ Մակոլեյ Կալկինը նորից կրկնել է Քևինի դերը։   Կարճամետրաժ ֆիլմում վերականգնվել են դրվագներ 1990 թվականի նախնական ֆիլմից, երբ Մակկալլիստերը սափրվում էր, ցատկոտում էր մահճակալի վրա և զարդարում էր եղևնին` խնդրելով Google օգնականին իր համար հիշեցում ստեղծել։ Գովազդային հոլովակը միանգամից վիրուսային է դարձել։ Ռալֆ Ֆուդին և Ջո Պեշին վերախաղարկել են «Տանը մենակ»-ի իրենց դերերը արխիվային կադրերի և ձայնագրությունների շնորհիվ։

Ծանոթագրություններ

Արտաքին հղումներ 

 
 
 «Տանը մենակ» The Numbers կայքում
 
 
 Ֆիլմը IMDB.Com կայքում
 
 «Տանը մենակ 5։ Տոնական գողություն»  Collider կայքում

Ամերիկյան կինոկատակերգություններ
Ամերիկյան արկածային ֆիլմեր
Ամանորյա ֆիլմեր
Սուրբծննդյան ֆիլմեր
Ամերիկյան ընտանեկան ֆիլմեր
Անգլերեն ֆիլմեր
Տանը մենակ
Ամերիկյան ֆիլմաշարեր